- Hindi News
- National
- शहर में पार्किंग प्लान नहीं, रास्ता रोक खड़े हो जाते हैं वाहन, राहगीर परेशान
शहर में पार्किंग प्लान नहीं, रास्ता रोक खड़े हो जाते हैं वाहन, राहगीर परेशान
शहर में नगर पालिका अभी तक पार्किंग प्लान तय नहीं कर पाई है। दुपहिया या चार पहिया वाहन अपने हिसाब से व्यस्त बाजारों में भी खड़े हो जाते हैं। इससे आम राहगीरों को आने जाने में खासी परेशानी आती है। नपा का तर्क है कि हमें पार्किंग के लिए जगह नहीं मिली जबकि व्यापारी संघ का कहना है कि नपा ने इस दिशा में दिलचस्पी ही नहीं दिखाई है।
पिछले बारह महीनों में नगर पालिका और जिला प्रशासन ने आपसी सामंजस्य बनाकर कई बार पार्किंग प्लान तय किया है लेकिन कभी भी पार्किंग कहां हो, इसे लेकर स्थान तलाशने की कवायद नहीं की गई । शहर के व्यस्त बाजारों में जिस तरह से ट्रैफिक बढ़ रहा है, उसे नियंत्रित करने के लिए कोई प्लानिंग नजर नहीं आ रही है। सदर बाजार में ही पहले तो हाथ ठेला वालों ने डिवायडर के दोनों साइड मिलाकर 60 फीट चौड़ी रोड में 30 फीट का रास्ता घेर रखा है। इसके बाद खरीदारी के लिए आने वालों के वाहन अतिरिक्त जगह घेर लेते हैं। ऐसे में कोई चार पहिया वाहन खड़ा हो जाए तो परेशानी खड़ी होना लाजिमी है। शहर का मुख्य बाजार होने से हर रोज यहां खरीदारी के लिए पन्द्रह से बीस हजार लोगों का आना-जाना रहता है। पुस्तक बाजार में स्कूली और कॉलेज छात्रों की सबसे ज्यादा भीड़ रहती है। किताबों की खरीदारी के लिए वे यहां आते हैं तो उनकी बाइक सड़क घेरकर खड़ी होती है। जबकि भगवती काम्पलेक्स में पार्किंग की सुविधा होने के बाद भी कोई भी खरीदार अपने वाहनों को पार्किंग में नहीं ले जाते।
इसी रोड से ऑटो वाले सवारियों को लेकर स्टेशन के लिए जाते हैं। इसलिए पुस्तक बाजार में इसलिए ज्यादा ट्रैफिक दिखाई देता है। सात से आठ हजार लोग हर रोज इस बाजार का उपयोग करते हैं। ्टेशन जाने वाला यह भी एक मार्ग और ऑटो इस रास्ते का भी उपयोग करते हैं। इस बाजार के रास्ते में सब्जी मंडी होने के कारण सब्जियों की गाड़ियों का आना-जाना यहां निरंतर रहता है। फुटकर सब्जी विक्रेताओं ने भी इस बाजार की करीब दस फीट सड़क को अपने कब्जे में लेकर रखा है लेकिन यहां किसी की कभी नजर नहीं गई। राहगीरों को परेशानी देने वाला काम यहां बदस्तूर जारी है। इस बाजार से पांच से सात हजार लोग हर रोज आते-जाते हैं। पार्षद आशा रतनचन्द्र जैन कहते हैं कि उन्हें भी इन परेशानियों से दो-चार होना पड़ता है। लेकिन वे भी मजबूर हैं आखिर कहें तो किससे कहें। बाजार में व्यवसाइयों ने अपनी मार्केट तो बनाईं, बेसमेंट और सेमी बेसमेंट बनाने की अनुमति भी ली लेकिन पार्किंग के लिए वहां कोई स्थान नहीं दिया। व्यापारियों का अजीबोगरीब तर्क है कि जब किसी ने भी पार्किंग के लिए जगह नहीं छोड़ी तो वे क्यों अपनी जगह खर्च करें।
मल्टीलेवल पार्किंग की जरूरत
शहर में गांधी मार्केट, जिला पंचायत और गल्ला मंडी परिसर में शापिंग काम्पलेक्स बनाने का प्रस्ताव लंबित है। ऐसे में प्रस्तावित शापिंग काम्पलेक्स स्थलों पर मल्टीलेवल पार्किंग का निर्माण जरूरी हो गया है।
पुस्तक बाजार में लगा पार्किंग की सही व्यवस्था न होने से लगा ट्रैफिक जाम।
यहां बना था पार्किंग प्लान
खंडा रोड
एक्सीलेंस स्कूल परिसर
पुराना पचासा लाइन
संतोषी माता मंदिर वाला रोड
लहार चौराहा
इंदिरा गांधी चौराहा नाले वाला रास्ता
नए सिरे से पार्किंग स्थलों को चिन्हित कराते है
पार्किंग स्थल के लिए हमने स्थल चिन्हित तो कराए लेकिन उन पर कारगर अमल नहीं हो पाया है। यह बात सही है कि बढ़ते ट्रैफिक के दबाव को देखते हुए पार्किंग होना जरूरी है। हम नए सिरे से पार्किंग स्थलों को चिन्हित कराते हैं। जयनारायण पारा, सीएमओ
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hne_Deva bho_Deva hin_Deva bho_Deva bho_Deva hin_Deva hin_Deva